Navoiy issiqlik elektr stansiyasida yuzaga kelgan nosozlik bartaraf etildi

Navoiy IESda gaz sizib chiqish holati yuz bergani haqida xabar berilgandi. Energetika vazirligining ma’lum qilishicha, ushbu nosozlik bartaraf etilgan.

Mazkur nosozlikni bartaraf etish ishlarini xavfsiz bajarish uchun stansiyaga gaz ta’minoti va Navoiy IESning 1-sonli bug‘-gaz qurilmasi hamda 8-, 9-son energobloklari vaqtincha to‘xtatilgan.
Gaz quvurida aniqlangan nosozlik soat 12:45 da bartaraf etilgan, quvurlar gaz bilan to‘ldirilib, soat 13:15 da Navoiy issiqlik elektr stansiyasiga tabiiy gaz yetkazib berila boshlangan.
Soat 16:09 da Navoiy issiqlik elektr stansiyasining bug‘-gaz qurilmasi va 8-, 9-son energobloklari umumiy tarmoqqa ulanib, elektr energiyasini yetkazib bera boshlangan.